b"\n_START_ARTICLE_\nDisen (Oslo)\n_START_PARAGRAPH_\nDisen i Oslo er et forholdsvis stort boligstr\xc3\xb8k i tidligere Bydel Grefsen-Kjels\xc3\xa5s (1988-2003) _NEWLINE_og n\xc3\xa5v\xc3\xa6rende bydel Nordre Aker. Str\xc3\xb8ket er oppkalt etter Disen g\xc3\xa5rd som betyr \xc2\xabgudinnenes slette\xc2\xbb (disarvin). Str\xc3\xb8ket utgj\xc3\xb8r byomr\xc3\xa5dene mellom Muselunden p\xc3\xa5 Nordre \xc3\x85sen i vest til \xc3\x85rvoll i \xc3\xb8st, Lofthus i nord, og Sinsen i s\xc3\xb8r.\n_START_SECTION_\nAvgrensning\n_START_PARAGRAPH_\nI s\xc3\xb8r\xc3\xb8st er boligomr\xc3\xa5det avgrenset av Trondheimsveien, i vest av Haraldsheimveien, i nord f\xc3\xb8rst av Lofthusveien og deretter med f\xc3\xb8lgende fletteverk: Lofthus avgrenser Disen til kun de s\xc3\xb8r\xc3\xb8stlige delene av Damveien. I denne villaveien begynner Lofthus ved Damveien 12 og Bueveien 5 i \xc3\xb8st (mens Damveien 10 er en del av Disen). Det gamle skillet strekker seg derfra via den nordlige stikkveien (som ogs\xc3\xa5 har adresse Damveien \xe2\x80\x93 og som fortsetter forbi en liten park ved Damveien 11 \xe2\x80\x93 og ender i Liaveien p\xc3\xa5 Lofthus). Damveien 12 er historisk en del av Lofthus \xe2\x80\x93 likeledes bebyggelsen langs stikkveien ved Damveien 13 i nordvest. Deretter ligger grensen mellom Lofthus og Disen langs f\xc3\xb8lgende veier p\xc3\xa5 Lofthus: Liaveien (til nr. 4), hele Otto Blehrs vei og Sophus Aars' vei \xe2\x80\x93 med  veiene innenfor (i nordvestlig retning \xe2\x80\x93 til Kjels\xc3\xa5sveien) tilh\xc3\xb8rer Lofthus, mens veiene i s\xc3\xb8r\xc3\xb8st tilh\xc3\xb8rer Disen. _NEWLINE_I \xc3\xb8st begynner \xc3\x85rvoll ved Traverveien og \xc3\x85rrundveien.\n_START_SECTION_\nBebyggelse\n_START_PARAGRAPH_\nDisen holdeplass og Disen skole ligger ikke p\xc3\xa5 Disen, men p\xc3\xa5 \xc3\x98stre Grefsen g\xc3\xa5rds grunn, og dermed i str\xc3\xb8ket Grefsen. Holdeplassen kan ha f\xc3\xa5tt navn av at den har Disenjordet i s\xc3\xb8r, mens skolenavnet kan skyldes at Grefsen skole allerede var tatt. Dermed er det egentlig kun boliger p\xc3\xa5 Disen."